OpenLLM-France/wikimedia huggingface dataset:
# Done Jakueren eliza (Orreaga)

Done Jakueren eliza Orreaga udalerriko XIII. mendeko kristiau eliza bat da, gotiko estiloan. Donejakue Bidearen baitako ondare kontsideratzen da, Nafar Bideak Nafarroan egiten duen etaparen parte.

## Historia

Orreagako parrokia gisa erabili zen XVIII. mendera arte. Gurtzarik gabe geratu zen garai luze batean, Florentzio Antsoleagak XX. mendean zaharberritu zuen arte. Honek okulu txiki bat ireki zuen ate gainean, eta erromesak orientatzen zituen kanpai mitiko eta mitikoa jarri zuen Ibañeta mendatean zegoen kaperan; San San Salbatzailearen baseliza.

## Eraikina

Oinplano angeluzuzeneko fabrika xumea da, burualde zuzena eta gurutze-ganga sinplea dituzten bi atal dituena. Zilindro-formako fustea duten zutabeek estalkiaren euskarri gisa balio dute. Bere barruan, Santiago apostoluaren irudi bat dago. Kanpoaldeak harlanduzko horma irregularrak ditu, horma-bularrik gabeak, arku zorrotzeko portada eta Krismoi eusten diotenak.

## Erreferentziak

* «ORREAGA / RONCESVALLES - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-11-12).
* ↑ (Ingelesez) Centre, UNESCO World Heritage. «Routes of Santiago de Compostela: Camino Francés and Routes of Northern Spain» UNESCO World Heritage Centre (Noiz kontsultatua: 2021-07-19).

## Ikus, gainera

* Orreaga
* Donejakue bidea

## Kanpo estekak

Autoritate kontrola
Wikimedia proiektuak
Datuak: Q5912070
Multimedia: Capilla de Santiago (Roncesvalles) / Q5912070
Ondare historikoa
Gizateriaren ondare: 669-156
Datuak: Q5912070
Multimedia: Capilla de Santiago (Roncesvalles) / Q5912070
iea  Orreagako monumentuak KolegiataAndre Mariaren eliza • Kolegiatako klaustroa • Kolegiatako kripta • San Agustinen kapera • Kolegiatako museoa • Kolegiatako liburutegiaOrreagaDone Jakueren eliza • Izpiritu Santuaren kapera • Orreagako ospitalea • ItzandegiaIbañetaSan Salbatzailearen baseliza • Orreagako oroitarria :
# Done Joakineko baseliza

Done Joakineko baseliza Aezkoako Aribe udalerrian Erdi Aroko kristiau baseliza bat da.

## Eraikina

Baseliza hau, beste asko bezala, 1794an hondatu egin zen Konbentzioaren Gerran, zoladura eta erretaula suntsitu ziren, eta hiru urte geroago meza emateko eta haran osotik egiten ziren prozesioetarako egokitu zen. Eraikin angeluzuzen oso sinplea da, 1831n eraberritu zena. Ebanjelioaren aldean bi gorputz atxiki ziren, bat sakristiarako eta eskailera eraikinaren oinaldean dagoen egurrezko korura sartzeko. Estalkia teila lauz egina da.
Teilatuaren bi isurialdeei eusten dien egurrezko armazoia du. Kanpoaldean, 4 kontrahorma ezpondan epistolaren aldetik, erdiko biek ate dinteldu bat dute alboetan, eta ate horren gainean erreformaren data ageri da. Barrualdean, burualdeko horman pintura neoklasikoak eta fardelezko eskulturak gordetzeko hiru horma-hobi daude. Zentralak, ustez, San Joakin eta Mariaren tailu barrokoa izan zuen txikitan, gaur egungo parrokian ikus dezakeguna. Erretaula Orbaizetako San Esteban baseliza zaharretik dator.

## Erreferentziak

* Gran Enciclopedia de Navarra | ARIBE. (Noiz kontsultatua: 2021-12-06).

## Ikus, gainera

* Aribe
* Aezkoa

## Kanpo estekak

* Datuak: Q109946829
# Done Joanes Bataiatzailearen eliza (Hauze)

Done Joanes Bataiatzailearen eliza Hauzeko (Zuberoa) eliza da. XIII. mendean eraiki zen eta estilo erromanikoa du.
Hiru leiho dituen abside erdizirkularra du, kontrahorma sendoekin. Atea, mendebaldeko aldean du, dorreak azpian duen karrerapean. Bertan, krismoi bat duen tinpano landua, bi kapitel (munstro eta landareak agertzen direlarik bertan) eta bi arkibolta dekoratu ditu, azken hauek ere, landareekin.
1926ko martxoaren 26an izendatu zuten monumentu historiko.

## Erreferentziak

* ↑ (Gaztelaniaz) Pirinio Atlantikoetako ondare erromanikoa (2011-03-25ean eskuratua)
* ↑ (Frantsesez) Frantziako Kultura Ministerioa - Mérimée datu-basea: Hauzeko elizari buruzko oharra (2011-03-25ean eskuratua)

## Kanpo-estekak

* Datuak: Q12266872
* Multimedia: Église Saint-Jean-Baptiste d'Haux / Q12266872
# Dragoi Ehiztaria

Dragoi Ehiztaria 2012 urtean Zurriola Groupek eta Kubako Zinematografia Institutuak ekoiztu eta Patxi Barkok zuzendutako euskal filma da.
Kuban eta Donostian grabatutako film hau euskaraz inoiz egindako filmarik garestiena izan zen, izan ere, 2.500.000 € aurrekontua izan zuen. Bi bertsio banatu ziren: bat gaztelania hutsera bikoiztua eta bestea euskarazko eta gaztelaniazko elkarrizketekin
Estreinatzekotan zela, Patxi Barko zuzendariak filmean zuen ardurari uko egiten ziola jakinarazi zuen prentsa-ohar batez, Angel Amigo gidoilari eta ekoizlearekin desadostasunak tarteko zirela.
Zuzendaria filmaren postprodukzio-lanetik baztertu egin omen zuen Amigok, nahiz eta biek izenpetutako kontratuan esan lan hori zuzendariaren eginkizuna zela. Horrenbestez, zuzendariak adierazi zuen muntaiaren azken emaitza Zurriola Group Entertainment ekoiztetxearena zela, ez berea. Gainera, Amigoren gidoia "eskasa" eta "erdipurdikeriaz betea" zela esan zuen.

## Sinopsia

* Oharra: Atal honek istorio osoa edo amaiera argitzen du.
Gorka (Asier Hormaza) ETA-pmko kide eta 1980ko hamarkadan Nikaragua eta El Salvadoreko gerretan borrokan ibilitako bat, ez da gai Aitor semeak iraganaz egiten dizkion galderei erantzuteko.

## Antzezleak

* Carlos Acosta-Milian: Andrés
* Xabier Agirre Lopetegi: Larraun
* Javi Alaiza: abokatua
* Pablo Amigo: Aitor
* Mikel Antero
* Ion Collar: Iñaki
* Edwin Fernandez
* Isidoro Fernández: epailea
* Aizpea Goenaga: Maria
* Javier Guilarte
* Asier Hormaza: Gorka
* Itziar Ituño: Maddalen
* Mikel Losada: Eneko
* Jorge Perugorría: Comandante Contra
* Gotzon Sánchez: Ayala
* Roberto Tananta: Jose

## Erreferentziak

* ↑ «Finaliza el rodaje de "Dragoi Ehiztaria", la película más cara rodada en euskera» Noticias de Gipuzkoa 2009-12-30.
* ↑ «'Dragoi ehiztaria' filmean zuen ardurari uko egin dio Patxi Barco zuzendariak, Amigorekin haserre» Berria 2012-08-30.
* ↑ Barton Films. 'Dragoi Ehiztaria' filmaren errodaia Kuban jarraitzen du. .

## Kanpo estekak

* (Ingelesez) IMDB Datu-basean
* Datuak: Q4166228
# Dragoiaren gidaria

Dragoiaren gidaria (alemanez: Drachenreiter) 2020ko Tomer Eshed israeldar zinema zuzendarien marrazki bizidunetako filma da. How to Train Your Dragon arrakastako trilogiaren kopia moduko bat da produktu aleman hau, haiek ere animaziozko lanak izan zirelarik.
Zineuskadik eta Eusko Jaurlaritzako Kultura eta Hizkuntza Politika Sailak sustatutako Zinema Euskaraz programari esker, filma euskaraz ikusi ahal izan zen zinema aretoetan.

## Sinopsia

Oharra: Atal honek istorio osoa edo amaiera argitzen du.
Firedrake dragoi gaztea da, gizakiengandik basoan ezkutatzen ibili beharraz nekatuta dagoena eta leinuko nagusiei jada benetako dragoia dela erakusteko irrikan dagoena.
Gizakiak dragoien azken babeslekua suntsitzeko zorian daudenean ekingo diote Firedrakek eta bere lagun Gorritxok, ezkutuan, Zeruaren Ertzaren bila joateko abenturari. Kondaira batek dioenez, bertan dago dragoien santutegia. Bilaketa-bidaia horretan, Firedrakek eta Gorritxok Ben ezagutuko dute, eurekin bat egingo duen kaleko mutil umezurtza. Baina laster igarriko diote ez doazela bakarrik... Zatartor atzetik doakie-eta. Munstro izugarri ikaragarria da, eta asmo bakarra du: Lurreko dragoi guztiak aurkitu eta akabatzea.

## Erreferentziak

* ↑ Euskadi, via Open Data. «Drachenreiter» AZpiTituluak.eus (Noiz kontsultatua: 2022-10-13).
* ↑ «'Dragoiaren gidaria' estreinatuko da ostiral honetan EAEko zinema aretoetan, euskaraz» Europa Press 2020-12-04.
* ↑ EiTB. (2020/11/26). "Dragoiaren gidaria" abenduaren 4an iritsiko da zinema-aretoetara. .

## Kanpo estekak

* Datuak: Q66715823
# Dragoi Radar

Dragoi Radarra Dragoi Bola manga eta animeko objektu bat da, Dragoi Bolak aurkitzeko erabiltzen dena.

## Historia

Objektu hau Bulmak asmatu zuen Dragoi Bolak bilatzeko helburuarekin. Dragoi Bolak aztertu ondoren, hauek erradiazio elektromagnetiko ahul bat igortzen zutela konturatu zen. Erradiazio honen bidez, radarra Dragoi Bolak zehatz-mehatz lekutzeko gai da. Son Goku eta bere lagunak Dragoi Radarra erabiltzen dute 7 bolak aurkitzeko.
Radar hau bai Lurrean bai Nameken erabil daiteke, eta suposatzekoa da Dragoi Bolak dauden edozen planetatan erabilgarri dela. Bakarrik bi kasutan ezin daitezke bolak kokatu: izaki bizidun baten barruan daudenean eta Pilafek helburu horrekin eraikitako kutxa baten barruan daudenean.
Dragoi Bola GTn Giru robotak Dragoi Radarra asimilatu zuen, unibertsoan zehar Dragoi Bolak lekutzeko gaitasuna bereganatuz.

## Deskribapena

Dragoi Radarra borobila eta planua da (kronometro zaharren itxurakoa), zuri kolorekoa. Aurrekaldean pantila berde bat dauka lauki-sare batekin. Pantaila horren erdian aurrerantz markatzen duen triangelu gorri bat dauka. Gainaldean botoi bat dauka.

## Erabilpena

Gainaldean daukan botoia sakatuz radarra piztu egiten da eta bolen kokapena erakusten du. Botoia gehiagotan sakatuz gero pantailan agertzen den lur eremua handitu egiten da. Dragoi Bolak puntu horiak bezala irudikatzen dira lauki-sarean. Bola bat baino gehiago toki berean daudenean bi eratara ager daitezke radarrean: puntu hori ugari toki berean, edo puntu bakar bat eta ondoan bola kopurua erakusten duen zenbakia.

## Beste Dragoi Radarrak

Bulmak asmatutako radarraz gain, beste batzuk ere badaude.
Zapi Gorridun Armadak Dragoi Radar bat asmatu zuen. Baina hau okerrago zebilen, Dragoi Bolak lur eremu zabal batean bakarrik lekutzen ditu, hauen bilaketa luzatuz.
Pilafek ere bere Dragoi Radarra zuen. Radar hau munduko bola batean integratuta zegoen, planetako edozein lekutan zeuden Dragoi Bolak erakutsiz. Gainera radar hau Pilafen hegazkin barruan muntatuta zegoen.

## Kanpo estekak

* Datuak: Q20492926
# Dragoi ekaitza

Dragoi ekaitza Saturnoko hego-hemisferioan dagoen ekaitz handi, distiratsu eta konplexu bat da. Dragoi ekaitzaren izena 2004 urtean jarri zioten bere itxura arraroa dela eta. Ekaitz hau oso zaharra dela uste da eta noizbehinka distirak sortzen ditu eta hauekin batera zutabe txuri ikusgarriak agertzen dira. Dragoi ekaitzak irrati emisio-iturri indartsua da ere.

## Ikus, gainera

* Neptunoren Orban Ilun Handia
* Orban Gorri Handia
* Orban Gorri Txikia

## Erreferentziak

The Dragon Storm, NASA

## Kanpo estekak

* Datuak: Q1046642
# Dragoi gizakia

Dragoi gizakia (prentsan Homo longi gisa, baina teknikoki Homo [sapiens] daliensis) 2021ean aurkitutako gizaki arkaiko bat da. Txinako Harbin hiriko putzu batean aurkitu zen burezur osotik abiatuta identifikatu zen. 138.000 eta 309.000 urte dituela kalkulatzen da.

## Deskribapena

Ezaugarri arkaikoak eta ezaugarri modernoak batzen dituen izakia zen. Neandertalek edo Homo heidelbergensisek bezala bekoki txikia eta begien gaineko hezur zabalak zituen, baina masailak, adibidez, gizaki modernoen antzekoagoak ziren. Burmuina, hala ere, gizaki modernoen antzekoa zen tamainan.

## Taxonomia

Aurkitzaileek proposatzen dute Homo generoko espezie berria dela, Homo sapiensen ahizpa.

## Erreferentziak

* ↑ «https://twitter.com/johnhawks/status/1408456720792293377» Twitter (Noiz kontsultatua: 2021-06-25).
* 1 2 CNN, Katie Hunt. «Meet 'dragon man,' the latest addition to the human family tree» CNN (Noiz kontsultatua: 2021-06-25).
* ↑ (Ingelesez) «Scientists hail stunning 'Dragon Man' discovery» BBC News 2021-06-25 (Noiz kontsultatua: 2021-06-25).
* ↑ (Ingelesez) Zimmer, Carl. (2021-06-25). «Discovery of ‘Dragon Man’ Skull in China May Add Species to Human Family Tree» The New York Times ISSN 0362-4331. (Noiz kontsultatua: 2021-06-25).
* ↑ (Ingelesez) Ji, Qiang; Wu, Wensheng; Ji, Yannan; Li, Qiang; Ni, Xijun. (2021-06-25). «Late Middle Pleistocene Harbin cranium represents a new Homo species» The Innovation 0 (0) doi:10.1016/j.xinn.2021.100132. ISSN 2666-6758. (Noiz kontsultatua: 2021-06-25).

## Kanpo estekak

* Datuak: Q107344401
* Multimedia: Homo longi / Q107344401
* Espezieak: Homo longi
# Diputatu

Diputatua edo ahalduna herriak Aldundirako, Batzar Nagusietarako, edo Legebiltzarrerako hautetsitako ordezkaria da. Bere zeregina legeak sortu eta onartzea da. Ganbera biko sisteman, behe ganberako kideak dira, goi ganberakoak senatariak baitira.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q1055894
* Multimedia: Deputies / Q1055894
# Diputazio kalea (Bilbo)

Diputazio kalea :
| Bilbo, Abando barrutia, Abando auzoa ||
| Diputazio kalearen 8. zenbakiko eraikina, Diputazio eta Arbieto kaleen arteko izkinan. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Diputazio kalea Diputazio kalea Diputazio kalea ||
| Koordenatuak: | 43°15′46.71″N 2°55′55.56″W﻿ / ﻿43.2629750°N 2.9321000°W﻿ / 43.2629750; -2.9321000 |
Diputazio kalea Bizkaiko Bilbo hiriburuaren erdigunean dagoen kalea da.

## Kokalekua

Abando auzoan dago. Iparraldean Kolon Larreategi kalea eta Zabalgune plazan hasi eta hegoaldean Rodríguez Arias kalean amaitzen da, On Diego Lopez Haroko kale nagusia eta Arbieto kalea elkartzut zeharkatuz.
Portuko Markesaren kalea eta Astarloa kalearekiko paraleloki doa.

## Eraikin eta estatua interesgarriak

Diputazio kalearen inguruan honako eraikin eta estatua interesgarri hauek daude:

### Eraikinak

* Bizkaiko Foru Aldundiaren jauregia.
* Diputazio kalearen 8. zenbakiko eraikina.
* Bizkaiko Foru Liburutegia.
* Portuko Markesaren kalearen 10. zenbakiko etxebizitzak
* BBK eraikina, On Diego Lopez Haroko kale nagusiaren izkinan.
* Bizkaiko Foru Aldundiaren jauregiaren xehetasuna Diputazio kalearen ikuspegiekin batera.
* Diputazio kalearen 8. zenbakiko eraikina.
* Bizkaiko Foru Liburutegia
* BBK eraikinaren xehetasuna On Diego Lopez Haroko kale nagusiaren izkinan.

### Estatuak

* John Adamsen soina, Lurdes Umerez eskultorearen lana, Diputazio kalea eta On Diego Lopez Haroko kale nagusiaren elkargunean.
* Ibiltaria, 1997, Jose Ramón Gómez Nazabal eskultorearen lana, Arbieto kalearen elkargunean.
* Art déco erliebeak 1947ko Rafael Fontán Sáenz arkitektoaren Bulegoen eraikinean, Diputazio eta Arbieto kaleen elkargunean.
* John Adamsen monumentua, AEBtako independentziaren aita zena
* Ibiltaria estatua
* Rafael Fontán Sáenz arkitektoaren Bulegoen eraikineko art déco erliebeak

## Garraiobideak

Bilboko Metroaren Moyuako geltokia, Diputazio kaletik irten eta On Diego Lopez Haroko kale nagusian barna mendebalderuntz Moyua plazara iritsi ostean.

## Kanpo estekak

* Datuak: Q25478504
* Multimedia: Calle Diputación / Q25478504
# Diqing Tibetar Prefektura autonomoa

Diqing Tibetar Prefektura autonomoa (txinera sinplifikatuz: 迪庆藏族自治州; tibeteraz:བདེ་ཆེན་བོད་རིགས་རང་སྐྱོང་ཁུལ་; pinyineraz: Díqìng Zàngzú Zìzhìzhōu), Yunnan probintzian kokatutako Prefektura autonomoa da. Guztira, 374.000 biztanle inguru dauzka 2007ko erroldaren arabera eta 23.185,6 kilometro koadroko azalera.

## Banaketa administratiboa

* Shangri-La Konderria (香格里拉县 Xiānggélǐlā Xiàn)
* Deqin Konderria (德钦县 Déqīn Xiàn)
* Weixi Lisu Konderri autonomoa (维西傈僳族自治县 Wéixī lìsùzú Zìzhìxiàn)

## Ikus, gainera

* Yunnan probintziaren banaketa administratiboa

## Kanpo estekak

* (Txineraz) Diqing Tibetar Prefektura autonomoko gobernuaren webgunea.
* Datuak: Q766073
* Multimedia: Diqing Tibetan Autonomous Prefecture / Q766073
# Diqing Xianggelila aireportua

Diqing Xianggelila Aireportua (txineraz: 迪庆州飞机场), (NAGE: DIG, NAZE: ZPDQ), Txinako Herri Errepublikako Yunnan probintziako Diqing Tibetar Prefektura autonomoan dago.

## Hegaldiak

* China Eastern Airlines (Kunming)
* Lucky Air (Kunming)

## Ikus, gainera

* Txinako Herri Errepublikako aireportuen zerrenda

## Kanpo estekak

* Datuak: Q1579838
* Multimedia: Diqing Shangri-La Airport / Q1579838
# Diputatuen Kongresua

Diputatuen Kongresua (gaztelaniaz Congreso de los Diputados) Espainiako Gorteen behe ganbera da, espainiarrak ordezkatzen dituen instituzioa, hain zuzen ere. Gutxienez 300 eta gehienez 400 diputatu ditu. Hauek, Espainia osoko hauteskunde-mugabarruetan aukeratzen dira, normalean probintziak izaten direnak. Diputatuen agintea, 4 urtekoa da. Espainiako Gobernuaren presidentea, Kongresuan aukeratzen da.
2012ko uztailaz geroztik, urte luzeetan Kongresuaren egoitza hesiz eta poliziaz inguratuta egon zen, herritarren protestetatik babesteko.
Espainiako Gorteen jauregiaren egoitza du.

## Kongresuaren osaketa XIV. legegintzaldian
### Parlamentu-taldeak

| Parlamentu-taldea | Alderdiak | Bozeramailea | Buruzagia | Guztira |
| Sozialista | PSOE: 108 PSC: 12 | Hector Gomez | Pedro Sánchez | 120 |
| Popularra | PP: 88 | Cuca Gamarra | Pablo Casado | 88 |
| Vox | Vox: 52 | Iván Espinosa de los Monteros | Santiago Abascal | 52 |
| Unidas Podemos- En Comú Podem-Galicia en Común Konfederala | Elkarrekin Ahal Dugu: 26 En Comú Podem: 7 Galicia en Común: 2 | Pablo Echenique | Yolanda Díaz | 35 |
| Errepublikarra | ERC: 12 Sobiranistes: 1 | Gabriel Rufián | Gabriel Rufián | 13 |
| Anitza | JxCAT: 4 PDCat: 4 Más País-Equo: 2 Més Compromís: 1 BNG: 1 | Miriam Nogueras Ferrán Bel Iñigo Errejón Joan Baldoví Néstor Rego | Miriam Nogueras Ferrán Bel Iñigo Errejón Joan Baldoví Néstor Rego | 12 |
| Ciudadanos | Ciudadanos: 10 | Inés Arrimadas | Inés Arrimadas | 10 |
| Euskal Taldea (EAJ-PNV) | sinmarco EAJ-PNV: 6 | Aitor Esteban | Aitor Esteban | 6 |
| Euskal Herria Bildu | EH Bildu: 5 | Mertxe Aizpurua | Mertxe Aizpurua | 5 |
| Mistoa | CUP-PR: 2 UPN: 2 CC: 1 Asturias Foroa: 1 NCa: 1 PRC: 1 EV: 1 | Mireia Vehí Sergio Sayas Ana Oramas Isidro Martínez Oblanca Pedro Quevedo Jose María Mazón Tomás Guitarte | Mireia Vehí Sergio Sayas Ana Oramas Isidro Martínez Oblanca Pedro Quevedo Jose María Mazón Tomás Guitarte | 9 |

### Kongresuko mahaiaren osaketa

| Kargua | Izena | Alderdia |
| Presidentea | Meritxell Batet | PSC-PSOE |
| Presidenteorde lehena | Alfonso Rodríguez Gómez de Celis | PSOE |
| Presidenteorde bigarrena | Ana Pastor Julián | PP |
| Presidenteorde hirugarrena | Gloria Elizo | UP |
| Presidenteorde laugarrena | Ignacio Gil Lázaro | Vox |
| Idazkari lehena | Gerardo Pisarello | ECP-UP |
| Idazkari bigarrena | Sofía Hernanz | PSOE |
| Idazkari hirugarrena | Javier Sánchez Serna | UP |
| Idazkari laugarrena | Adolfo Suárez Illana | PP |

## Ikus, gainera

* Espainiako Gorteak
* Espainiako Senatua
* Espainiar Kongresuko lehoiak

## Erreferentziak

* ↑ «El Congreso cumple un año blindado y vallado por la Policía», El Diario, 2013-07-13.
* ↑ (Gaztelaniaz) Marcos, Carlos E. Cué, José. (2021-09-01). «Sánchez elige al canario Héctor Gómez como nuevo portavoz del PSOE en el Congreso» El País (Noiz kontsultatua: 2022-01-13).
* ↑ 32 de Podemos y 3 de Izquierda Unida.
* ↑ 3 de Podemos, 2 de Barcelona en Comú, 1 de ICV y 1 de EUiA.
* ↑ 1 de Esquerda Unida y 1 de Podemos.

## Kanpo estekak

* Espainiako Diputatuen Kongresuaren webgune ofiziala (Gaztelaniaz) (Ingelesez)
* Datuak: Q539149
* Multimedia: Congress of Deputies of Spain / Q539149
# Diputazio kalearen 8. zenbakiko eraikina

Diputazio kalearen 8. zenbakiko eraikina Bilboko bulegoez osatutako eraikin bat da.

## Kokalekua

Abando auzoan dago, Diputazio kalearen 8. zenbakian, Arbieto kalearen izkinan, eta Bizkaiko Foru Aldundiaren jauregiaren alboan.

## Historia

1944-1947an Rafael Fontán arkitektoak eraiki zuen.
* Art déco estiloko erliebearen xehetasuna.

## Eraikina

Estilo arrazionalista duen eraikina da. meatzariak irudikatzen dituzten art déco estiloko bi erliebe dituen dorre zuri bat du.
Azpialdean El Globo jatetxea du.

## Garraiobideak

Moyuako geltokia, Bilboko Metroa.

## Kanpo estekak

* Diputazio kalearen 8. zenbakiko eraikina. Bilbaoarquitectura.com (Gaztelaniaz)
* Datuak: Q23835458
* Multimedia: Diputación 8, Bilbao / Q23835458
# Dublingo udaletxea

Dublingo udaletxea, antzinako Royal Exchange eraikina, (ingelesez City Hall, Dublin, irlanderaz Halla na Cathrach, Baile Átha Cliath) Irlandako Errepublikako Dublin hiriko udaletxea da. Dame Street kalean dago, Dublingo gaztelutik aldamenean. 1769-1779 bitartean Thomas Cooley arkitektoak eraiki zuen.

## Historia

Dublingo gazteluaren eta garai hartako Aduanaren ondoan eraiki zen Parliament Streeten goiko muturrean. Kalea bera 1753an sortu zen Liffey ibaiaren iparraldean zegoen Capel Streeten paralelo. Eraikin neoklasikoaren hasierako funtzioa negozio gizonei beren lanerako ganorazko toki bat eskaintzea izan zen, hortik Royal Exchange izena. 1815ean balaustrada metalikoa erori egin zen gehiegizko jendearen presioaren ondorioz eta bederatzipertsona hil ziren. Ordutik aurrera jendearen kopurua mugatzea erabaki zen.
1850. hamarkadan udalbatzak eraikina erosi zuen eta ordutik Dublingo Udaletxea izan da. XXI mendearen hasieran berriztatzen lanak egin ziren eta Udalbatzak kontserbazio sari nabarmenak jaso zituen egindako lanengatik.

## Bisitak

Ez dago aukerarik udaletxea ikusteko, baina hiriaren historia erakusten duen museo txiki bat dago barruan.

## Iruditegia

* XVIII. mendean.
* Eraikinaren barnealdeko lurzoruan hiriaren armarria ikus daiteke.

## Kanpo estekak

* Dublingo udaletxearen webgunean eraikinaren historia eta argazkiak ikusgai. (Ingelesez)
* Datuak: Q1101808
* Multimedia: City Hall, Dublin / Q1101808
# Dubno (Rimavská Sobotako barrutia)

Dubno Eslovakiako udalerri bat da, Rimavská Sobotako barrutian kokatuta. 3,61 km²ko azalera du eta 167 biztanle 2017ko datuen arabera.

## Historia

Idatzizko lehen aipamena 1427. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q541908
* Multimedia: Dubno (Rimavská Sobota District) / Q541908
# Dubna

Dubna (errusieraz: Дубна́) Errusiako hiri bat da, Moskuko oblast-ekoa. Bigarren Mundu Gerraren ostean garatu zen hiria, ikerketa nuklearraren munduko gune garrantzitsuenetariko batetik abiatuta. 2010. urtean, 62.500 biztanle zituen.

## Geografia

Hiria Moskutik 125 km ingurura dago, oblast-eko iparraldean. Volga ibaiak hiria zeharkatzen du Ivankovo urtegiaren azpiko aldetik: hain zuzen ere, urtegiaren horma da hiriaren bi aldeak lotzen dituen zubi-bide bakarra. Hiriaren mendebaldera Moskuko kanala dago, eta ekialdera, Dubna ibaia.

## Historia

Gobernu sobietarrak 1946. urtean erabaki zuen ikerketa nuklearrerako protoi-azeleragailu bat egitea. Dubnako kokagunea aukeratu zuten Moskutik pixka bat urrun zegoelako eta Ivankovoko zentral elektrikoa zegoelako bertan. Ikerketa nuklearren esparruaz gain, hiria, Moskurainoko errepidea eta trenbidea ere egin zituzten: behartutako lanak, bortxaz agindutako presoek egin zituzten, eta hiru urteren buruan, 1949. urteko abenduaren 13an, azeleragailua inauguratu egin zuten.
Dubnako hiria, ostera, 1956. urtean inauguratu zuten, Ikerketa Nuklearren Institutu Zentralarekin batera. Institutuan nazioarteko ikerketak garatuz joan izan dira, batez ere partikulen fisika, ioi astunen fisika, elementu transuranidoen sintesia eta erradiobiologia landuz. Hainbat oinarrizko partikula han aurkitu edota ikertu izan dira, ununoktioa, esate baterako. 105. elementuaren izena ere, kasurako, hiriaren izenetik dator, dubnioa.

## Ekonomia

Sobietar Batasuna desegin baino lehen, Ikerketa Nuklearren Institutu Zentrala eta MKB Raduga (gurutzaldi-misilak ikertu eta egiteko zentroa) ziren langile gehien zituzten entitateak. Zentro horien garrantzia gutxituz joan den neurrian, langabezia handituz joan da enpresa berriak sartu arren, batez ere informatika-zerbitzuetakoak, Luxoft adibidez.

## Senidetutako hiriak

* Ameriketako Estatu Batuak La Crosse (Wisconsin), Ameriketako Estatu Batuak
* Ukraina Alushta, Ukraina
* Israel Givat Shmuel, Israel

## Kanpo estekak

* Webgune ofiziala
* Webgune ez ofiziala
* Hainbat informazio

## Erreferentziak

* Datuak: Q135466
* Multimedia: Dubna / Q135466
# Dubnica nad Váhom

Dubnica nad Váhom Eslovakiako udalerri bat da, Ilavako barrutian kokatuta. 49,14 km²ko azalera du eta 24262 biztanle 2017ko datuen arabera.

## Historia

Idatzizko lehen aipamena 1193. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q481528
* Multimedia: Dubnica nad Váhom / Q481528